קנטקי

קנטקי (באנגלית: , מצ'רוקי - "ארץ המישורים"); או בשמה המלא קהיליית קנטקי (Commonwealth of Kentucky) היא מדינה בארצות הברית והיא המדינה ה-15 שהצטרפה לאיחוד המדינות המהווה את ארצות הברית.

מקור השם

בשנת 1776, מחוזות וירג'יניה מעבר להרי האפלצ'ים נודעו בשם מחוז קנטקי, על שם נהר קנטקי. האטימולוגיה המדויקת של השם איננה ברורה, אך סביר להניח שהיא מבוססת על משמעות השם האירוקי "באחו" או "בשדה".

היסטוריה
מגלה הארצות דניאל בון היה הראשון שחצה את מעבר קמברלנד שהפך במהרה ל"שער" למהגרים מערבה מבעד להרי האפלאצ'ים.

לאחר מלחמת העצמאות הפך האזור למחוז קנטקי. ונערכו 10 אסיפות מכוננות בין השנים 1784–1792 בדנוויל. בשנת 1790 הוחלט על היפרדות מווירג'יניה, ובאפריל 1792 נוסחה חוקת המדינה.

ב־1 ביוני 1792 הפכה קנטקי למדינה ה־15 של ארצות הברית, ואייזק שלבי, גיבור המהפכה האמריקנית מווירג'יניה, הפך למושל הראשון של המדינה.

ב־20 במאי 1861, במהלך מלחמת האזרחים האמריקנית, הכריזה המדינה בתחילה על נייטרליות, אסרה על הצדדים הלוחמים לעבור דרכה, וסירבה הן לבקשות של נשיא ארצות הברית אברהם לינקולן והן לבקשות של נשיא הקונפדרציה ג'פרסון דייוויס לתת עזרה לכוחות הלוחמים.

כניסת צבא הקונפדרציה, בפיקודו של לאונידס פולק, לקולומבוס שעל נהר המיסיסיפי, הביא לכניסתם של כוחות צבא האיחוד למדינה בתגובה והפך אותה לשדה קרב. המדינה שנחלקה בין תומכי האיחוד למתנגדיו נשארה בסופו של דבר בשליטת האיחוד, אך המשיכה לשלוח נציגים הן לקונגרס ארצות הברית והן לקונגרס הקונפדרציה.

בתקופת מלחמת האזרחים, תמכו יהודים רבים מטנסי, מיסיסיפי וקנטאקי, בהצטרפות לקונפדרציית המדינות של אמריקה. את מחיר ההזדהות עם מדינות הקונפדרציה שילמו היהודים עם כיבושה על ידי צבא האיחוד של מדינות הצפון, בראשות הגנרל יוליסס גרנט, בשנת 1862. מיד לאחר הכיבוש גרנט חתם על “הצו לגירוש היהודים ממחוז טנסי” בו הורה לגרש מיידית את כל יהודי טנסי, מיסיסיפי וקנטאקי, פקודת גירוש היהודים היחידה בתולדות ארצות הברית. בסופו של דבר, מפקדו העליון של גרנט, הנשיא לינקולן ביטל במהירות את הפקודה.

בלילה שבין 10 בדצמבר ל-11 בדצמבר 2021 פגעה בקנטקי סופת טורנדו שנחשבת לסופה החזקה ביותר בהיסטוריה של המדינה. הפגיעה העיקרית הייתה בסביבות העיר מייפילד  שבמחוז גרייבס  שבמערב קנטקי. בבוקר ה-11 בדצמבר, אומדן ההרוגים בסופה היה לפחות 100 נפשות.

גאוגרפיה
קנטקי נקראת גם מדינת העשב הכחול (באנגלית: The Bluegrass State, ראו גם : בלוגראס). המדינה גובלת במדינות המערב התיכון וכן מדינות הדרום של ארצות הברית: וירג'יניה המערבית, וירג'יניה, וטנסי. מעברי מים מפרידים בין קנטקי למדינות מיזורי, אילינוי, אינדיאנה ואוהיו.

את גבולה הצפוני של המדינה מהווה קו השפל של נהר אוהיו, וגבולה המערבי של המדינה הוא נהר המיסיסיפי.

נהרות אחרים בעלי חשיבות במדינה הם קנטקי, טנסי, קמברלנד, גרין וליקינג.

המדינה מחולקת לחמישה אזורים גאוגרפיים - מישור קמברלנד, הבלוגראס, מישור פנירויאל (מכונה גם מישור מיסיסיפי), שדות הפחם המערביים (Western Coal Fields) ואזור רכישת ג'קסון (Jackson Purchase).

הערים הגדולות בקנטקי הן לקסינגטון ולואיוויל, ויחד מתגוררת בהן 45% מאוכלוסיית המדינה.

קנטקי היא היחידה במדינות ארצות הברית שיש לה מובלעת בשטח מדינה אחרת - מאחר שאי השייך למדינה הנמצא באמצע נהר המיסיסיפי מוקף מצפון, מזרח ומערב במדינת מיזורי, ומדרום גובל האי במדינת טנסי.

אתרים גאוגרפיים
 מעבר קמברלנד, דרך המסחר של המתיישבים האירופאים בדרכם מווירג'יניה לתוך קנטקי.
 מפלי קמברלנד
 הפארק הלאומי מערת מאמות'
 בקע הנהר האדום

גבולות
קנטקי ממוקמת במרכז ארצות הברית וגובלת באילינוי, אינדיאנה ואוהיו (מעבר לנהר אוהיו) בצפון, בווירג'יניה המערבית ובווירג'יניה במזרח, בטנסי בדרום ובמיזורי (בעברו השני של נהר מיסיסיפי) במערב.

ממשל ופוליטיקה
קנטקי היא רפובליקה ובה שלוש רשויות שלטון: מבצעת - מושל מדינת קנטקי, מחוקקת - המורכבת משני בתים: האספה הלאומית של קנטקי וסנאט קנטקי, ושופטת, בראשה עומד בית המשפט העליון של קנטקי. המדינה מאפשרת התערבות ישירה של האזרחים על ידי יוזמה אזרחית, משאל עם, Recall Election ואישור חוק. בירת המדינה הנוכחית היא פרנקפורט.

הרשות המבצעת בקנטקי מורכבת מהמושל, סגן המושל, התובע הראשי, מזכיר המדינה, שר האוצר, State Controller, State treasurer, Insurance Commissioner, ושר החינוך. כל בעלי התפקידים נבחרים בנפרד לתקופה של ארבע שנים, ויכולים להיבחר לשתי קדנציות בלבד. ייתכן מצב בו ברשות המבצעת יושבים נבחרים ממפלגות שונות. הבחירות לתפקידים מתקיימות באותו הזמן. המושל הנוכחי הוא אנדי בישיר חבר המפלגה הדמוקרטית.

בבית המחוקקים 38 חברי סנאט הנבחרים לתקופה של ארבע שנים ו-100 חברי אספה מחוקקת הנבחרים לתקופה של שנתיים. בחירות נעשות מדי שנתיים, ומחצית מחברי הסנאט מועמדים לבחירה בכל מערכת בחירות.

השיטה המשפטית בנויה מבית משפט מחוזיים ואזוריים (District and Circuit Courts), בתי משפט לערעורים (intermediate appellate court) ומעליהם בית המשפט העליון של קנטקי לערעורים. מעל כולם נמצא בית המשפט העליון של קנטקי.

אף שבעבר הייתה המדינה בעלת נטייה לכיוון המפלגה הדמוקרטית של ארצות הברית, ורוב המצביעים הרשומים של המדינה דמוקרטיים (בניגוד לשאר מדינות הדרום, הנוטות למפלגה הרפובליקנית), קנטקי הצביעה עבור מועמד רפובליקני בשבע מתשע מערכות הבחירות הנשיאותיות האחרונות:
המדינה בחרה את הדמוקרט ג'ימי קרטר ב־1976 ובדמוקרט ביל קלינטון ב־1992 וב-1996 אולם בשאר מערכות הבחירות בחרו ברפובליקנים. ארבעה מתוך ששת חברי הקונגרס של המדינה הם רפובליקנים. שני הסנאטורים המייצגים את המדינה, נכון ל-2025, הם מיץ' מקונל וראנד פול.

כלכלה
התוצר המדינתי הגולמי בשנת 2003 היה 129 מיליארד דולר.
ההכנסה לנפש הייתה בשנה זו $26,575 (המקום ה־41 בארצות הברית).

כלכלת המדינה מתבססת על חקלאות (גידול סוסים, בקר, וגידולי טבק, מוצרי חלב, חזירים, סויה, תירס וכותנה).
התוצרת התעשייתית של המדינה כוללת מוצרים כימיים, מוצרי חשמל, מוצרי מזון, מוצרי טבק ופחם.

דמוגרפיה
קבוצת האוכלוסייה הגדולה ביותר בקנטקי היא האמריקאים, המהווים 21.3% מכלל התושבים. הקבוצה השנייה היא הגרמנים (14.9%), ולאחריהם אירים (12.8%) ואנגלים (10.8%). אלו המציינים כי מוצאם הוא "אמריקאי" הם בעיקרם ממוצא אנגלי, אך שורשיהם נטועים בצפון אמריקה זמן רב, ובמקרים מסוימים עוד מן המאה ה-17 וראשית הקולוניות הבריטיות באמריקה.

 קבוצות דתיות בקנטקי נוצרים פרוטסטנטים אוונגליסטים  49% פרוטסטנטים אחרים  16% קתולים  10% נוצרים אחרים  1% דתות אחרות אחר  2% חסרי סיווג דתי  22% קבוצות גזעיות בקנטקי לבנים לא-היספאנים  86.3% שחורים  7.8% היספאנים  3.1% אסייתים  1.1% אמריקאים ילידים  0.3% מעורב  1.7% קבוצות מוצא אתני בקנטקי אמריקאים  21.3% גרמנים  14.9% אירים  12.8% אנגלים  10.8% איטלקים  1.9% שפות מדוברות בקנטקי אנגלית  95.2% ספרדית  2.5% אחר  2.3%

הערים הגדולות
350px|ממוזער|מפת צפיפות האוכלוסין של מדינת קנטקי
 הערים הגדולות בקנטקי (נתוני 2013) דירוג  שם העיר  אוכלוסייה  חלק ממטרופולין 1  לואיוויל  597,337  לואיוויל-ג'פרסון 2  לקסינגטון  295,803  לקסינגטון-פאייט 3  באולינג גרין  58,067  באולינג גרין 4  אונסבורו  57,265  אונסבורו 5  קובינגטון  40,640  סינסינטי המטרופולינים הגדולים בקנטקי (נתוני 2014) דירוג  שם המטרופולין  אוכלוסייה  מיקום 1  סינסינטי  2,149,449  מזרח קנטקי 2  לואיוויל-ג'פרסון  1,269,702  מזרח קנטקי 3  לקסינגטון-פאייט  494,189  מזרח קנטקי 4  אבנסוויל  315,162  מערב קנטקי 5  קלארקסוויל  278,353  מערב קנטקי 6  באולינג גרין  165,732  מערב קנטקי 7  אליזבת'אטון-פורט קונקס  151,585  מערב קנטקי 8  אונסבורו  116,506  מערב קנטקי

ספורט
קבוצות בייסבול:
 לואיוויל באטס (Louisville Bats)
 לקסינגטון לג'נדס (Lexington Legends)
 פלורנס פרידום (Florence Freedom)

השכלה
מכללות ואוניברסיטאות
אוניברסיטאות פרטיות
מכללת אליס לויד
מכללת אסבורי
הסמינר התאולוגי אסבורי
אוניברסיטת בלרמיין
מכללת בריאה
מכללת ברסיה
אוניברסיטת קמפבלסוויל
מכללת סנטר
מכללת התנ"ך הבפטיסטית קליר קריק
מכללת ג'ורג'טאון
המכללה הנוצרית קנטקי
המכללה ההררית לתנ"ך של קנטקימכללת קנטקי וסליאן
הסמינר התאולוגי של לקסינגטון
מכללת לינדסי וילסון
הסמינר התאולוגי הפרסבטרי של לואיווייל
המכון הטכנולוגי של לואיסוויל
אוניברסיטת מרכז היבשת
מכללת מידווי
מכללת פייקוויל
הסמינר התאולוגי הבפטיסטי הדרומיאוניברסיטת ספלדינג
מכללת ספנסריאן
מכללת סליבן
מכללת תומאס מור
אוניברסיטת טרנסילבניה
מכללת יוניון
אוניברסיטת קמברלנדס

אוניברסיטאות ציבוריות
האוניברסיטה המדינתית מזרח קנטקי
אוניברסיטת מדינת קנטקי
האוניברסיטה המדינתית מורהדהאוניברסיטה המדינתית מוריי
אוניברסיטת צפון קנטקי
אוניברסיטת קנטקיאוניברסיטת לואיסוויל
אוניברסיטת מערב קנטקי

מכללות קהילתיות
המכללה הקהילתית והטכנית אשלנד
המכללה הטכנית בולינג גרין
המכללה הטכנית של קנטקי המרכזית
המכללה הקהילתית אליזבתטאון
המכללה הטכנית אליזבתטאון
המכללה הקהילתית והטכנית של גייטווי
המכללה הקהילתית האזארדהמכללה הקהילתית הנדרסון
המכללה הקהילתית הופקינסוויל
המכללה הקהילתית ג'פרסון
המכללה הטכנית ג'פרסון
המכללה הקהילתית לקסינגטון
המכללה הקהילתית והטכנית מדיסונוויל
המכללה הטכנית מאיוהמכללה הקהילתית מייסוויל
המכללה הקהילתית אוונסבורו
המכללה הטכנית אוונסבורו
המכללה הקהילתית פרסטונסבורג
המכללה הטכנית רוון
המכללה הקהילתית סומרסט
המכללה הקהילתית והטכנית של קנטקי המערבית

סמלי המדינה
 סמלי מדינת קנטקי דגל  סמל  מוטו  כינוי דגל קנטקיFlag of Kentucky  סמל קנטקיSeal of Kentucky   מרכז|130px  מרכז|85px  "מאוחדים נעמוד, מפורדים ניפול""United We Stand, Divided We Fall"  "מדינת הבלוגראס""Bluegrass State" עץ  פרח  ציפור  חיה צפצפה משולשתPopulus deltoides  מטה זהבGoldenrod  קרדינל צפוניNorthern cardinal  סנאי אפורgray squirrel מרכז|100px  מרכז|100px  מרכז|100px  מרכז|100px

קישורים חיצוניים


 קובצי מידע על קנטקי
 משרד התיירות של קנטקי
 קנטקי - סטטיסטיקות


הערות שוליים

*
קטגוריה:ארצות הברית: מדינות